Claus er ein av teimum, sum sær flestar hondbóltsdystir. (Mynd Vagnur) Claus man vera ein teimum, sum sær flestar dystir í bestu deildini. Nú fara vit undir endaspurtin í endaspælinum, og enn er ikki gjørt av, hvørji lið koma í FM-finalurnar. Ellar rættari sagt, hvat kvinnulið spælir ímóti Neistanum í FM-finalunum, og hvat manslið spælir ímóti KÍF í FM-finalunum. Eg havi spurt Claus, hvørjir lið hann heldur spæla FM-finalurnar. Og Claus sigur:–Byrja vit við mansdeildini, so er einki at ivast í, at KÍF er annað liðið í finalunum. Møguleikin hjá StÍF má sigast at vera farin, Kyndil hongur í klønum tráði, og so er talan um VÍF og H71, har H71 í løtuni er eitt stig framman fyri VÍF. Les meira… EB føroyameistari í 1947. Frá vinstru: Berlina Ejdesgaard, Edely Joensen, Lydia Ellingsgaard, Asdrid Ellingsgaard, Anna Abrahamsen, Ása Ellingsgaard og Johanna Karolina Jacobsen. (Mynd Sigrid Lützen) Eiðis Bóltfelag var fyrstu nógv árini eitt fótbóltsfelag, men í 1945 byrjaði lærarin í bygdini, Andreas Thomsen, sum var ættaður úr Gøtu, at spæla hondbólt við ungdóminum á Eiði. Fyrstu árini spældu tey ikki í landskappingini, sum byrjaði í 1943, men í 1947 meldaðu tey tvey kvinnulið til landskappingina, og bæði 1. deildarliðið og 2. deildarliðið vunnu føroyameistaraheitið hetta árið. 84 ára gamla Ása Merkistein, fødd Ellingssgaard, spældi við besta liðnum hjá EB í 1947, og hon minnist við gleði, tá ið eiðisgentur ferðaðust kring landið at spæla hondbólt. Og føroyameistaraheitið í 1947 var serligt ógloymandi upplivilsi, sigur Ása Merkistein fødd Ellingsgaard. Les meira… Rógvi Nolsøe skjýtur her eitt av sínum seks málum Eitt StìF lið uttan Svein Justinussen og ein hálvskaddan Marius Joensen misti í dag møguleikan at koma í Fm-finalurnar. StÍF tolir ikki at missa so royndar spælarar, tí nógvir spælarar á StÍF-liðnum eru ungir. Tað gekk annars frálíkt hjá StÍF fyrstu tjúgu minttirnar í dystinum, tí StÍF var bæði á odda 5-1, 9-3 og 10-4. Neistaliðið hevði hesa løtuna spælt ógvuliga trilvandi, og einki talaði fyri, at liðið kundi venda ringu gongdini. Men so knappliga fer neistaverjan at standa sum ein múrur, og StÍF fær bara eitt mál seinastu trettan minuttirnar í fyrra hálvleiki. Tó er StÍF á odda 11-9 við hálvleik. Les meira… VÍF/Tjaldur vann við tógvið stríð á VB. VÍF/Tjaldur hevur góðar møguleikar at koma í FM-finalurnar Tað var við tógvið stríð, at VÍF/Tjaldur knúgvaði VB í Runavík. Væl gekst hjá VÍF/Tjaldri frá byrjan, og tá ið korter var spælt, var VÍF/Tjaldur á odda 8-6 eftir at hava verið á odda bæði 4-1 og 6-3. Men so steðgaði upp hjá samansetta liðnum, tí VÍF/Tjaldur skeyt bara tvey mál seinastu fimtan minuttirnar í fyrra hálvleiki. Orsøkin var, at bæði Adina Petrea og Lilja Djurhuus vóru mansvardar. Tað átti at verið lætt spæl hjá VÍF/Tjaldur at spælt fýra ímóti fýra spælarum, men hetta megnaðu tær ikki. Tí kom VB framum og kundi fara til hálvleiks við 13-10 leiðslu. Les meira… VÍF spælari fegin um sigurin. 3. mars spæla VÍF og H71 í Vestmanna. Ikki veit eg um, at nakað VÍF lið í bestu deildini nakrantíð áður hevur skotið 44 mál ímóti Kyndli, men tað hendi í mikukvøldið, tá ið Kyndil merkti lemjandi ósigurin á VÍF. Kanska fingu vit ábendingina í Klaksvík, tá ið Kyndil ímóti Team Klaksvík við tógvið stríð fekk sigurin í hús. Ímóti VÍF fekk Kyndil mønustingin beint fyri hálvleik, tí seinastu seks minuttirnar fekk Kyndil bara eitt mál, meðan VÍF fekk seks mál og legði seg á odda 20-14 við hálvleik. Serliga var tað kyndilsverjan, sum næstan ikki er sæð verri í søgu felagsins, var sagt úr høllini á Hálsi. Les meira… Adina Petrea er aftur á vøllinum eftir drúgvan skaðasteðg. Eg spurdi heimamildamannin hjá heimarsíðuni, hvat hann helt avgjørdi kvinnudystin, og hann sigur:–Kyndilskvinnur hava óivað fyrireikað seg til at mansverja Liljuna, men nú spælir Adina Petrea aftur, og hon dregur einar tveir kyndilsspælarar til sín, og so er spælari hjá VÍF/Tjaldur púra fríur á linjuni. Og so høvdu kvinnurnar hjá VÍF/Tjaldur nógv meira stríðsvilja enn kyndilskvinnur, og tað var, sum samansetta vildi meira. Les meira… Neistavenjarin Áki Mørk kann vera stóltur av sínum monnum í Vestmanna. Tá ið eg hoyrdi, at neistamenn vunnu við einum málið á VÍF í Vestmanna, ringdi eg fyrst til formannin í VÍF Áka Olsen, og so til Eirik Magnsussen liðleiðaran hjá neistakvinnum. Og Áki var sjálvandi vónsvikin eftir dystin. –Tá sá ógvuliga gott út í fyrra hálvleiki, og eg ivaðist ikki í, at VÍF fór at vinna dystin. Men í seinna hálvleiki gjørdi VÍF liðið alt ov nógvar villur, og Neistin kom bara nærri og nærri. Nú er tað so dysturin ímóti Kyndli í Havn mikukvøldið, sum er ógvuliga týdningarmikið fyri VÍF liðið, segði Àki. Les meira… Bárður Johannessen venur kyndilsmenn saman við Finni Hansson. Mikukvøldið spælir Kyndil týdningamiklan dyst ímóti VÍF í Havn. Eg tosaði við spælandi venjaran hjá Kyndli Finn Hansson hósdagin, og eg føldi á honum, at hann stúrdi fyri dystinum ímóti Team Klaksvík, tí Hans Áki og Julian vóru í Noregi, og nakrir kyndilsspælarar vóru meira ella minni skaddir. Og nú Zorko er komin aftur á liðið hjá Team Klaksvík, so roknaði eg við, at Kyndil fór at fáa trupulleikar í Klaksvík, og so var. Kyndil byrjaði betur og kom á odda 5-2, tá ið tíggju minuttir vóru spældir. Team Klaksvík nærkast Kyndli næstu minuttirnar, og tá ið tjúgu minuttir eru spældir, er Kyndil á odda 9-8. Men Team Klaksvík fær bara tvey mál seinastu tíggju minuttir av hálvleikinum, og tí er Kyndil á odda 13-10 við hálvleik. Fyrri hálvleikur var ógvuliga rótutur í løtum. Les meira… Eg rokni við, at tað verður VÍF, sum kemur í FM-finalurnar. Steðgur hevur verið í landskappingini í hondbólti í bestu deildunum, tí millum annað hálvfinalur og finalur eru spældar í steypakappingini. Nú koma vit til endaspurtin, hvørji lið skulu spæla FM-finaludystirnar, og har er kappingin ógvuliga spennandi. Eingin ivi eru um, at kvinnuliðið hjá Neistanum er annað liðið í FM-finalunum og KÍF annað liðið hjá monnunum. Taka vit fyrst kappingina hjá monnunum, so eru tað fýra lið H71, VÍF, StÍF og Kyndil, sum hava møguleikan at spæla ímóti KÍF í FM-finalunum. Men hvussu eitur seinna mansliðið? Les meira…